stanford-oval/wikipedia huggingface dataset:
טים קרול
נבחרת הולנד

בשנת 2005 נכלל קרול בסגל נבחרת הולנד עד גיל 17 לגביע העולם עד גיל 17, בו הגיעה הולנד למקום השלישי. בנוסף, קרול ייצג את נבחרת הולנד עד גיל 21 במוקדמות אליפות אירופה עד גיל 21 - 2011.
קרול הופיע לראשונה במדי נבחרת הולנד הבוגרת ב-4 ביוני 2011, במשחק ידידות נגד ברזיל. הוא שמר על רשת נקייה, במשחק שהסתיים בתוצאה 0-0. ארבעה ימים בלבד לאחר מכן ערך את הופעתו השנייה במדי הולנד, שוב במשחק ידידות, בהפסד 3–4 בדו-קרב בעיטות עונשין לאורוגוואי, לאחר שהסתיימו 90 דקות בתוצאה 1-1. בנוסף, קרול נכלל בסגל הולנד ליורו 2012, אך לא הופיע בשום משחק בטורניר. תחת המאמן לואי ואן חאל הופיע קרול לראשונה במדי הולנד במסגרת רשמית, בניצחון של הולנד 0–2 על טורקיה, במסגרת מוקדמות מונדיאל 2014. קרול נכלל בסגל הולנד למונדיאל 2014. במונדיאל, במשחק של הולנד נגד קוסטה ריקה בשלב רבע הגמר, הוכנס קרול כמחליף בדקה ה-120 של הארכה, על מנת שיעמוד בשער בדו-קרב פנדלים. קרול עצר שני פנדלים ותרם לניצחון הולנד ולהעפלתה לחצי הגמר.
תארים

אליפות הצ'מפיונשיפ: 2009/2010
גביע האינטרטוטו: 2006
תארים > נוריץ' סיטי

אליפות הצ'מפיונשיפ: 2018/2019, 2020/2021
שחקן החודש בפרמייר ליג: נובמבר 2013
הפארק הלאומי אברדרה

| --- | --- |

 מידע כללי
 תאריך הקמה:  1950 
 גוף מנהל:  שירות הטבע של קניה
 נתונים ומידות
 שטח:  766 קילומטר רבוע
 מיקום
 מדינה:  קניה קניה
 קואורדינטות:  0°22′48″S 36°41′57″E﻿ / ﻿0.38°S 36.69916667°E﻿ / -0.38; 36.69916667
  (למפת קניה מוגדלת) ניירובי מומבסה הר קניה קיסומו ואג'יר גאריסה לודוואר סומליה אתיופיה דרום סודאן  אוגנדה טנזניה האוקיינוס ההודי הפארק הלאומי אברדרה(למפת קניה רגילה) ניירובי מומבסה הר קניה קיסומו ואג'יר גאריסה לודוואר סומליה אתיופיה דרום סודאן  אוגנדה טנזניה האוקיינוס ההודי הפארק הלאומי אברדרה
 
סוואנה בפארק הלאומי אברדרה, המתאפיינת בשטח מישורי ועשב גבוה
הפארק הלאומי אברדרה (באנגלית: Aberdeen National Park) היא שמורת טבע עצומה במדינת קניה, במרכז מזרח המדינה. הפארק, כמו שמורות טבע נוספות בקניה, ידוע בשל בעלי החיים הייחודיים שנמצאים בו: מבקרים רבים מגיעים כדי לצפות בפילים, אריות, זברות, ג'ירפות ועוד חיות בר רבות הנמצאות כיום בסכנת הכחדה. הפארק גם מכיל את רכס הרי אברדייר, שפסגתו הגבוהה ביותר מגיעה לגובה של כמעט 4,000 מטר.
טבע וגאוגרפיה

באזור הפארק מתגוררים בעלי חיים רבים. חיות הבר הקיימות באזור המוגן כוללות אריות, נמרים, פיל, כלבי בר מזרח אפריקנים, חזירי יער ענקיים, באפלו, זברות, בבונים ומיני קופים. תצפיות נדירות יותר כוללות את חתולי הזהב האפריקאים והבונגו. הפארק הלאומי אברדרה מארח גם אוכלוסיית קרנפים שחורים שהובאו לשם מארצות המזרח ומעל 250 מיני ציפורים הכוללים את הציפור הייחודית לפארק, סיסטולת אברדרה, שנמצאת בסכנת הכחדה. מלבד חיות, הפארק מורכב מכמה סוגים של שטח: חלק מהפארק, כמו רוב מדינת קניה, הוא מישורי והצמחייה בו דלילה ולא מגוונת, כמו בסוואנה, ומתאפיין בעשבים גבוהים ועצים אחדים המזדקרים ממנו. רוב הפארק הוא מיוער (חלק זה מכיל מינים רבים של קופים) והעצים בו סבוכים בדומה לג'ונגלים במזרח אסיה. אזור היערות הוא גבוה יותר מהסוואנה והרבה יותר גבוה מהחלק המדברי. החלק המדברי של הפארק, והוא גם הנמוך ביותר בו, נמצא במרכזו והוא דומה במראהו ובאקלימו למדבר הנגב הישראלי, אם כי הוא חם יותר והטמפרטורות בו, כמו ברוב חלקי קניה, מסוגלות לטפס בקיץ עד לכארבעים מעלות צלזיוס. החלק הגבוה והקר ביותר בפארק הוא הר אברדייר שנמצא בתוך תחומי השמורה.ההר, שפסגתו הגבוהה ביותר מגיעה לכ-4,000 מטר, נמצא בשטחו הדרום מרכזי של הפארק, ומתגוררים בו אזרחים קניינים. על ההר משתלבת הטמפרטורה החמה של קניה יחד עם הגובה העצום של ההר ונוצר מזג אוויר ממוזג, לכן ניתן לקיים בו חיים נוחים.
מתקנים

המבקרים בפארק יכולים למצוא סוגים שונים של מגורים אפשריים, החל מבקתאות על צמרות העצים, ועד לארון קודש מאולתר - שנבנה בצורת תיבת נוח. בשמורה שלושה אתרי צימרים לשהייה ממושכת, שמונה מתחמי 'קמפינג' מיוחדים ומתחם מחנאות ציבורי באזור האגם. ישנם גם חמישה אתרי פיקניק. כל מתחמי השהייה מספקים צפייה לילית בבעלי החיים שמסתובבים באופן חופשי ברחבי השמורה. בעלי החיים שנראו כוללים פילים, תאו וקרנף, שנצפו נכנסים לאזור המחנאות ושותים ממקורות המים. הפארק כולל גם שני שדות תעופה בשוליו ביישובים מוויגה ובנייר.
מתקנים > כניסה לפארק ותשלום

הפארק פתוח מדי יום משעה 6:00 בבוקר עד 19:00 בערב. הכניסה ברגל אסורה בעקבות סכנה מפגיעה בידיי בעלי חיים, והמבקרים מפונים מהאזורים הלא-בטוחים לאחר השעה 18:15. הכניסה לפארק היא באמצעות כרטיס חכם בלבד, טכניקה שנכנסה לשימוש בפארק ב-2011, וניתן לרכוש ולהטעין כרטיס כזה בשער הראשי של הפארק. להל"ן תשלומים עבור שהייה בפארק:
| סוג הכרטיס | תשלום |
| --- | --- |
אזרחי מזרח אפריקה (מבוגרים): 300 שילינג קנייתי
ילדים או סטודנטים מזרח אפריקאים: 200 שילינג קנייתי
תושבי מזרח אפריקה ללא אזרחות (מבוגרים): 1500 שילינג קנייתי
תלמידים או סטודנטים מזרח אפריקאים ללא אזרחות: 500 שילינג קנייתי
מבוגרים תיירים/מערב אפריקאים: $52
ילדים או סטודנטים תיירים/מערב אפריקאים: $26
בודו אילגנר

בודו אילגנר (בגרמנית: Bodo Illgner; נולד ב-7 באפריל 1967) הוא כדורגלן עבר גרמני אשר שיחק כשוער.
במהלך הקריירה המקצוענית שלו, אילגנר שיחק עבור המועדונים פ.צ. קלן וריאל מדריד, והיה שותף לזכייתה של הנבחרת הגרמנית במונדיאל 1990, במהלכו נהיה לשוער הראשון אי פעם ששומר על שער נקי בגמר המונדיאל. היה ידוע בהתמחותו במצבי אחד על אחד ובלימת הגבהות לעומק הרחבה.
קריירת מועדונים

אילגנר נולד בעיר קובלנץ, וגדל במחלקת הנוער של מועדון פ.צ. קלן. הוא ערך את הופעת הבכורה שלו בבונדסליגה עבור מועדונו, ב-22 בפברואר 1986, עוד לפני שמלאו לו 19 שנים, במשחק החוץ מול באיירן מינכן, בו הפסידה קלן 3-1. מעונת 1987–1988 והלאה, אילגנר ירש באופן חד מוחלט את מקומו כשוער הראשון של הקבוצה מהראלד שומאכר, ואף זכה בתואר "השוער הטוב באירופה" בשנת 1991.
ב-30 באוגוסט 1996, אחרי שכבר התחיל את עונתו ה-11 בקלן, אילגנר חתם במועדון הפאר הספרדי ריאל מדריד. בעונתו הראשונה במדריד, שיחק 40 משחקי לה ליגה וזכה יחד עם קבוצתו באליפות ספרד. בעונה שלאחר מכן, הוא איבד את מקומו לטובת השוער הספרדי סנטיאגו קניזארס, אך בכל זאת חזר להרכב הקבוצה במשחק גמר ליגת האלופות באותה העונה, בו ריאל ניצחה 1-0 את יובנטוס האיטלקית.
בעונת 1999–2000, אילגנר הוריש את מקומו בהרכב רשמית לשוער הספרדי העולה איקר קסיאס בן ה-18, ולאחר מכן פרש ממשחק פעיל. לאחר פרישתו שימש כפרשן כדורגל עבור ערוצי טלוויזיה שונים. ב-13 באפריל 2013, אילגנר זכה להיכלל בתואר המכובד שהעניק עיתון המארקה הספרדי, כשנבחר לשוער בסגל 11 השחקנים הזרים בטובים ביותר ששיחקו בריאל מדריד.
קריירה בינלאומית

ב-23 בספטמבר 1987, אילגנר ערך את הופעת הבכורה שלו עבור נבחרת מערב גרמניה, במשחק ידידות מול דנמרק, בו ניצחה נבחרתו 1-0 בבית. במהלך טורניר יורו 1988, אילגנר שימש כמחליפו של איקה אימל בנבחרת המערב גרמנית.
במונדיאל 1990, הוא כבר היה שוערה הראשון של נבחרתו. במהלך הטורניר, אילגנר סייע למערב גרמניה להעפיל לגמר המונדיאל, לאחר שעצר את בעיטתו של סטיוארט פירס במהלך דו-קרב בעיטות העונשין מול נבחרת אנגליה במסגרת חצי הגמר. במשחק הגמר, הוא שמר על שער נקי, בניצחון 1-0 מול ארגנטינה.
סך הכל, אילגנר שיחק עבור מולדתו 54 פעמים, ופרש באופן מפתיע אחרי ההפסד של גרמניה ברבע גמר מונדיאל 1994 מול בולגריה בגיל 27 בלבד.
תארים > מועדונים

גביע אופ"א, סגנות (1): 1985–1986
הגביע הגרמני, סגנות (1): 1990–1991
ליגת האלופות (2): 1997–1998, 1999–2000
לה ליגה (2): 1996–1997, 2000–2001
הגביע הביניבשתי (1): 1998
הסופר קאפ הספרדי (1): 1997
תארים > לאומיים

מונדיאל (1): מונדיאל 1990
אליפות אירופה בכדורגל, סגנות (1): יורו 1992
אליפות אירופה עד גיל 16 (1): 1984
תארים > תארים אישיים

שוער השנה בגרמניה (4): 1989, 1990, 1991, 1992
שוער השנה באירופה (1): 1991
77

שנת 77 היא השנה ה-77 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 77 ניתן לה בדיעבד.
כל התאריכים שלהלן הם לפי הלוח היוליאני.
אירועים

גנאיוס יוליוס אגריקולה ממונה למושל בריטניה כנציג האימפריה הרומית תחת קיסרותו של טיטוס פלביוס אספסיאנוס, הוא מרחיב את השפעת האימפריה עד לנהר קלייד (סקוטלנד)
הרומאים מפתחים שיטה פשוטה של זיקוק
ראו גם

ילידי 77‎
נפטרים ב-77‎
אגם מריוט

| --- | --- |

 מידע כללי
 סוג:  מים מליחים 
 מידות
 שטח:  180 קילומטר רבוע
 מידע נוסף
 מדינות באגן הניקוז:  מצרים 
 קואורדינטות:  31°09′11″N 29°53′55″E﻿ / ﻿31.153056°N 29.898611°E﻿ / 31.153056; 29.898611
  (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםאגם מריוט(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםאגם מריוט
 
אגם מַרְיוּט (בערבית: بحيرة مريوط) הוא אגם מים מליחים בצפון מצרים שמופרד מהים התיכון על ידי לשון היבשה עליה בנויה אלכסנדריה. בתחילת המאה ה-20 היה שטחו כ-200 קמ"ר, ועד תחילת המאה ה-21 הצטמצם שטחו לכ-50 קמ"ר.
חלקים רבים מהאגם יובשו לשם הרחבת הבניה באלכסנדריה. חלקים אחרים משמשים לאידוי מלח.
היסטוריה

בזמנים קדומים היה שמו של האגם מראוטיס (Mareotis), ופילון האלכסנדרוני כותב בספרו "על חיי העיון" על כת התרפויטים היהודית שאחד ממרכזיה החשובים היה על גבעה סמוך לאגם, לו הוא קרא "אגם מאריה".
בעת העתיקה ניזון האגם מהנילוס דרך התעלות, אך מאז ירד מפלס המים ללא הרף והותיר את חלקו המזרחי של האגם מיובש, וכיום הוא אדמה מעובדת. בימי קדם, היה האזור סביב האגם מכוסה בכרמים ואוכלס בכמות האנשים הגדולה הדרושה לטפל בהם. האדמה חולקה בין נכסי גידול גפנים גדולים, וייצור היין התרכז בסמוך לחופי האגם, שם הועמסו הכדים המלאים ביין על סירות ונשלחו ליעדים בתוך מצרים ומחוצה לה. בתקופה היוונית-רומית, הפעילות סביב אגם מריוט הייתה רבה יותר. הוא השתרע לאורך כמעט 100 ק"מ ממזרח למערב והיה מוקד למטיילים ולסוחרים. תעלות אפשרו למטיילים להגיע לנילוס מהאגם, והם חיברו אותו גם לתעלת אלכסנדריה ולים.
ראו גם

טפוסיריס מגנה
הערות שוליים

↑  Fishing for Lake Mariout's last hope?, אל-אהראם, פברואר 2009 (הקישור אינו פעיל, 5 בדצמבר 2019)
↑  Jimmy Dunn, Lake Mariut (Mareotis), a Landlocked Sea South of Alexandria, Tour Egypt
| --- | --- |
בקרת זהויות :  VIAF: 244073825   WorldCat (עם VIAF): 244073825 
ערך זה הוא קצרמרבנושא גאוגרפיה של מצרים ובנושא ימות ואגמים. אתם מוזמנים לתרום לוויקיפדיה ו.
גמר ליגת האלופות 2005

גמר ליגת האלופות 2005 התקיים באצטדיון אטאטורק, אצטדיון הבית של טורקיה, ב-25 במאי 2005, ובו נקבע כי הזוכה בטורניר ליגת האלופות לעונת 2004/2005 היא ליברפול מאנגליה, שניצחה במשחק את מילאן מאיטליה בתוצאה 3-2 בדו-קרב בעיטות עונשין, לאחר 3-3 בתום ההארכה.
ליברפול זכתה בתואר בפעם החמישית בתולדותיה. היה זה משחק גמר ליגת האלופות השישי בהיסטוריה של הקבוצה, והראשון מאז 1985, אז הפסידה ליובנטוס מאיטליה, במשחק בו התרחש אסון הייזל, בעקבותיו הורחקה, יחד עם שאר הקבוצות האנגליות, ממשחקים באירופה. עבור מילאן היה זה משחק הגמר העשירי בתולדותיה, אך היא נותרה עם שש זכיות, בדרך להפסדה הרביעי במשחקי הגמר.
מילאן הגיעה למשחק כפייבוריטית. באותה העונה היא סיימה את הליגה המקומית, הסרייה א', במקום השני בטבלה. ליברפול, שהפתיעה רבים בעצם ההעפלה לגמר מול קבוצות עדיפות ממנה, סיימה את הליגה המקומית, הפרמייר ליג, במקום ה-5 בטבלה.
מילאן הפגינה דומיננטיות מוחלטת במחצית הראשונה, והובילה במחצית בתוצאה 3-0 משער של פאולו מלדיני כבר בדקה הראשונה, ושני שערים נוספים של הרנן קרספו. במחצית השנייה, ליברפול הצליחה להבקיע 3 פעמים בתוך 6 דקות בלבד, בין הדקות 54 ו-60. סטיבן ג'רארד, ולדימיר שמיצר וצ'אבי אלונסו כבשו לזכותה, שוויון 3-3 שנותר עד לסיום ההארכה. ליברפול ניצחה בדו-קרב בעיטות ההכרעה בתוצאה 3-2.
הקאמבק המרשים של ליברפול זכה לכינוי "נס איסטנבול", ונחשב לאחד הרגעים המזהירים בתולדות המועדון.
הדרך אל הגמר > ליברפול

ליברפול החלה את דרכה בשלב המוקדמות השלישי, בו פגשה את גראצר א.ק. האוסטרית. למרות הפסד מפתיע, 1-0 באנפילד, אצטדיונה הביתי, ליברפול הצליחה לנצח 2-0 בחוץ ולהעפיל לשלב הבתים.
בהגרלת הבתים שובצה ליברפול בבית א', יחד עם מונקו, אולימפיאקוס ודפורטיבו לה קורוניה. ליברפול סיימה במקום השני בבית, אחרי מונקו, עם שלושה ניצחונות בלבד, בזכות ניצחון דרמטי מול אולימפיאקוס באנפילד במחזור האחרון של שלב הבתים. אולימפיאקוס ניצחה בסיבוב הראשון 1-0 בביתה, והגיעה למשחק עם 3 נקודות יותר מליברפול בטבלה. היא הובילה 1-0 באנפילד משער של ריבאלדו, וליברפול הפכה את התוצאה בדקה ה-81 ועלתה ל-2-1, אך תוצאה זו לא הספיקה על אף שוויון הנקודות בטבלה, בגלל יתרון בשערי חוץ לאולימפיאקוס. בדקה ה-86, סטיבן ג'רארד כבש שער דרמטי שהעלה את ליברפול על חשבון היוונים לשמינית הגמר.
| שלב הבתים - ליברפול> קבוצה | שלב הבתים - ליברפול> משחקים | שלב הבתים - ליברפול> ניצחונות | שלב הבתים - ליברפול> תיקו | שלב הבתים - ליברפול> הפסדים | שלב הבתים - ליברפול> שערי זכות | שלב הבתים - ליברפול> שערי חובה | שלב הבתים - ליברפול> הפרש שערים | שלב הבתים - ליברפול> נקודות |
| --- | --- | --- | --- | --- | --- | --- | --- | --- |
| צרפת מונקו | 6 | 4 | 0 | 2 | 10 | 4 | 6+ | 12 |
| אנגליה ליברפול | 6 | 3 | 1 | 2 | 6 | 3 | 3+ | 10 |
| יוון אולימפיאקוס | 6 | 3 | 1 | 2 | 5 | 5 | 0 | 10 |
| ספרד דפורטיבו לה קורוניה | 6 | 0 | 2 | 4 | 0 | 9 | 9- | 2 |
ליברפול  הוגרלה לשחק בשמינית הגמר מול באייר לברקוזן מגרמניה, וניצחה בשני המשחקים באותה תוצאה, 3-1, כשהמשחק הראשון נערך באנגליה והגומלין בגרמניה.
ברבע הגמר ליברפול הוגרלה לשחק מול יובנטוס מאיטליה. במשחק הראשון, שנערך בביתה, ליברפול גברה 2-1 על יובנטוס, ונסעה למשחק הגומלין בידיעה שהפסד 1-0 יגרום להדחתה. למרות זאת, השכילה לשמור על רשת נקייה, ולהעפיל בתום המשחק שהסתיים ב-0-0.
הגרלת חצי הגמר סיפקה לליברפול מפגש דרבי כל-אנגלי, מול צ'לסי. מאמנה הפורטוגזי של צ'לסי, ז'וזה מוריניו, הגיע למשחק כאלוף אירופה המכהן, לאחר שזכה בתואר עונה קודם לכן, כמאמנה של פורטו מפורטוגל. במשחק הראשון נפרדו הקבוצות בשוויון 0-0 בביתה של צ'לסי, הסטמפורד ברידג'. במשחק הגומלין, שער מוקדם כבר בדקה ה-4 של לואיס גרסיה קבע את תוצאת המשחק, 1-0 מפתיע לליברפול, שהעפילה לגמר בפעם השישית בתולדותיה.
הדרך אל הגמר > מילאן

בהגרלת הבתים שובצה מילאן בבית ו', יחד עם ברצלונה, שחטאר דונצק וגלאזגו סלטיק. מילאן סיימה בראש הבית, עם ארבעה ניצחונות (ניצחה בכל משחקי הבית שלה בשלב זה), תיקו אחד (סלטיק) והפסד אחד (ברצלונה). תוצאותיה הבולטות בשלב זה היו ניצחון ביתי של 1-0 מול ברצלונה, משער של אנדריי שבצ'נקו, וניצחון 4-0 ביתי מול שחטאר דונצק.
| שלב הבתים - מילאן> קבוצה | שלב הבתים - מילאן> משחקים | שלב הבתים - מילאן> ניצחונות | שלב הבתים - מילאן> תיקו | שלב הבתים - מילאן> הפסדים | שלב הבתים - מילאן> שערי זכות | שלב הבתים - מילאן> שערי חובה | שלב הבתים - מילאן> הפרש שערים | שלב הבתים - מילאן> נקודות |
| --- | --- | --- | --- | --- | --- | --- | --- | --- |
| איטליה מילאן | 6 | 4 | 1 | 1 | 10 | 3 | 7+ | 13 |
| ספרד ברצלונה | 6 | 3 | 1 | 2 | 9 | 6 | 3+ | 10 |
| אוקראינהשחטאר דונצק | 6 | 2 | 0 | 4 | 5 | 9 | 4- | 6 |
| סקוטלנדסלטיק | 6 | 1 | 2 | 3 | 4 | 10 | 6- | 5 |
בשלב שמינית הגמר קיבלה מילאן הגרלה קשה, בדמותה של מנצ'סטר יונייטד מאנגליה. הרנן קרספו כבש את שער הניצחון באולד טראפורד ומילאן ניצחה 1-0 בחוץ. גם במשחק הבית מילאן ניצחה באותה תוצאה משער של קרספו, השלימה ניצחון כפול והעפילה לרבע הגמר.
הגרלת רבע הגמר זימנה למילאן דרבי עירוני מול אינטר. במשחק הראשון, משחק הבית של מילאן, ניצחה הקבוצה 2-0, משערים של יאפ סתאם ואנדריי שבצ'נקו. במשחק הגומלין מילאן הובילה 1-0 משער של שבצ'נקו בדקה ה-30, אך המשחק הופסק בדקה ה-72, בעקבות השלכת אבוקות למגרש מצד אוהדי אינטר, כשאחת מהן פגעה בשוער מילאן, דידה. אופ"א קבעה כי מילאן תזכה בניצחון טכני של 3-0, ועל אינטר הטילה אופ"א עונש של 4 משחקי רדיוס.
בחצי הגמר, מילאן הוגרלה לשחק מול פ.ס.וו. איינדהובן ההולנדית. במשחק הראשון, מילאן גברה על איינדהובן 2-0. במשחק הגומלין מילאן נקלעה לפיגור 2-0, אך דקה אחת בתוך תוספת הזמן הצליח מאסימו אמברוזיני לכבוש שער חוץ יקר. דקה לאחר מכן איינדהובן עוד עלתה ליתרון 3-1, אבל שער החוץ הספיק למילאן כדי להעפיל לגמר ה-10 בתולדותיה.
סיכום המשחק > מחצית ראשונה

מילאן, הפייבוריטית לזכות בתואר, פתחה את המשחק בסערה. כבר בדקה הראשונה, כדור חופשי של אנדראה פירלו הגיע לקפטן פאולו מלדיני שבעט פנימה וקבע 1-0 למילאן.
בדקה ה-23 ליברפול נאלצה לבצע חילוף כפוי, כשהארי קיואל נפגע במפשעה והוחלף על ידי ולדימיר שמיצר.
בדקה ה-39, מסירה של קאקה מצאה את אנדריי שבצ'נקו, שהעביר כדור להרנן קרספו, והאחרון כבש לרשת של יז'י דודק וקבע 2-0.
חמש דקות עברו, וכדור של קאקה מצא את קרספו, שהקשית מעל השוער כדי לקבוע 3-0.
סיכום המשחק > מחצית שנייה

ליברפול הציגה מערך התקפי יותר במחצית השנייה, והצליחה לחזור למשחק בדקה ה-54, כשקפטן הקבוצה סטיבן ג'רארד נגח פנימה הגבהה של ג'ון ארנה ריסה.
שתי דקות בלבד לאחר מכן, שמיצר הכניע את דידה וצימק את התוצאה ל-3-2. שוב עברו שתי דקות, וג'רארד הוכשל ברחבה על ידי ג'נארו גאטוזו. צ'אבי אלונסו החמיץ אך כבש את הכדור החוזר כדי לקבוע 3-3, ליברפול כובשת 3 פעמים תוך 6 דקות.
שתי הקבוצות יכלו להכריע את המשחק, אך כשלו והמשחק הלך להארכה, בפעם ה-13 בתולדות הגמרים בטורניר.
סיכום המשחק > הארכה ובעיטות הכרעה

המשחק בהארכה היה צמוד, עם הזדמנויות לשתי הקבוצות, אך לא נפלו במהלכה שערים, והמשחק עבר להכרעה בדו-קרב פנדלים.
מילאן החמיצה את שתי הבעיטות הראשונות שלה, כשסרג'יניו בעט מחוץ למסגרת והכדור של אנדראה פירלו נעצר על ידי דודק. ליברפול כבשה את שתי הבעיטות הראשונות ועלתה ליתרון 2-0 אחרי שתי בעיטות.
את הפנדל השלישי שלה ליברפול החמיצה, כשדידה עצר את הבעיטה של ג'ון ארנה ריסה, וההחמצה האחרונה הייתה שייכת לאנדריי שבצ'נקו, שנהדף על ידי דודק - עצירה שנייה של השוער הפולני, וליברפול זכתה בפעם החמישית בתולדותיה בתואר.
| 0 | 1 | 2 | 3 | 4 |
| --- | --- | --- | --- | --- |
| 25 במאי 2005 | אנגליה ליברפול | 3 - 3‏ה | מילאן איטליה | אצטדיון אטאטורק, איסטנבול, טורקיה צופים: 69,000 שיפוט: ספרד מנואל מחוטו גונסאלס |
| 25 במאי 2005 | סטיבן ג'רארד  54'   ולדימיר שמיצר  56'   צ'אבי אלונסו  60' | (סיקור) | פאולו מלדיני  1'   הרנן קרספו  39', 44' | אצטדיון אטאטורק, איסטנבול, טורקיה צופים: 69,000 שיפוט: ספרד מנואל מחוטו גונסאלס |
|   |   | תוצאת פנדלים |   |   |
|   | דייטמאר האמאן    ג'יבריל סיסה    ג'ון ארנה ריסה    ולדימיר שמיצר  | 3–2 | סרג'יניו    אנדראה פירלו    יון דאל תומאסון    קאקה    אנדריי שבצ'נקו  |   |
סיכום המשחק > הרכבי הקבוצות

| --- | --- |
              ליברפול :               מילאן
סיכום המשחק > נתוני משחק

|  | ליברפול | מילאן |
| --- | --- | --- |
שערים: 3
| בעיטות לשער | 15 | 22 |
| בעיטות למסגרת | 7 | 10 |
| החזקת כדור | 45% | 55% |
| קרנות | 4 | 10 |
| עבירות | 23 | 16 |
| נבדלים | 5 | 7 |
| כרטיסים צהובים | 2 | 0 |
כרטיסים אדומים: 0
איימי איילברג

| --- | --- |
אין תמונה חופשית
 לידה:  12 באוקטובר 1954 (בת 70) תשט"ו פילדלפיה פנסילבניה, ארצות הברית
 מדינה:  ארצות הברית
 השכלה:  אוניברסיטת ברנדייס  בית המדרש לרבנים באמריקה  Northeast High School 
 מקום פעילות:  ארצות הברית
 השתייכות:  התנועה הקונסרבטיבית
 בן זוג:  לואיס ניומן  (אנ')
 
הרַבָּה איימי איילברג (באנגלית: Amy Eilberg; נולדה ב-12 באוקטובר 1954, פילדלפיה, פנסילבניה) היא האישה הראשונה שהוסמכה לרבנות ביהדות הקונסרבטיבית.
קורות חייה

איימי גדלה במשפחה יהודית שורשית' חילונית. אימה גלדיס הייתה עובדת סוציאלית ואביה יהושע איילברג (אנ') היה ציר דמוקרטי בבית הנבחרים מטעם מדינת פנסילבניה.
איילברג הייתה נשואה פעמיים. בעלה הראשון היה הרב הוורד שוורץ (Howard Schwartz) לזוג בת אחת אחת, פנינה. בעלה השני, לו נישאה ב-1996, הוא לואיס ניומן (Louis Newman), פרופסור למדעי היהדות.
השכלה ומסלול מקצועי

תואר ראשון בלימודי יהדות והמזרח התיכון מאוניברסיטת ברנדייס - 1976.
תואר שני בתלמוד מבית המדרש לרבנים באמריקה -
תואר שני בעבודה סוציאלית מסמית' קולג (אנ') - 1984.
הוראה במדרשת ירושלים של התנועה הקונסרבטיבית בירושלים.
פעילות כרבה

עניינה של איימי בדת התעורר בגיל 14, היא הצטרפה לתנועת הנוער של התנועה הקונסרבטיבית (אנ'). בהמשך הייתה מדריכה במחנות הקיץ של התנועה (אנ'). בשנות לימודיה באוניברסיטת ברנדייס הייתה פעילה בארגון הסטודנטים היהודיים הלל. באותה תקופה החלה להניח טלית ותפילין ולמדה לקרוא בתורה .
איילברג הוסמכה לרבנות ב-12 במאי 1985, והייתה האישה הראשונה שהוסמכה לרבנות ביהדות הקונסרבטיבית. ב-1986 הייתה האישה הראשונה שמונתה למועצת ההלכה (אנ') של כנסת הרבנים הקונסרבטיביים.
בשלב מסוים איילברג הבינה שהיעוד האמיתי שלה הוא בדאגה לחולים. היא התחילה את הקריירה המקצועית שלה כרבת בית חולים. לאחר תקופה קצרה של עבודה כרבת בית הכנסת "הר ציון" באזור פילדלפיה, החלה לשרת כרבת תוכנית ההוספיס של הקהילה היהודית בפילדלפיה. איילברג הייתה שותפה בהקמת המרכז הרפואי היהודי בסן פרנסיסקו (Bay Area Jewish Healing Center in San Francisco) ושימשה כרבנית שלו.
איסאייס פלסי

| --- | --- |

 לידה:  27 באוקטובר 1907 בואנוס איירס, ארגנטינה 
 פטירה:  27 בדצמבר 1979  (בגיל 72)
 הדרגה הגבוהה ביותר:  אמן בינלאומי משנת 1965
 מדינה:  ארגנטינה
 
איסאייס פלסי (בספרדית: Isaías Pleci;‏ 27 באוקטובר 1907 בואנוס איירס – 27 בדצמבר 1979 בואנוס איירס) היה שחמטאי יהודי-ארגנטינאי
פלסי השתתף פעמים רבות באליפות ארגנטינה בשחמט. ב-1929 וב-1930 איסאייס פלסי זכה באליפות. בשנת 1928, 1932 ו-1935 הוא זכה במקום השני.
במהלך הקריירה הוא השתתף בתחרויות בעיקר בדרום אמריקה. בשנת 1935 איסאייס פלסי היה סגן-אלוף דרום אמריקה, ובשנת 1936 זכה באליפות.
לאחר שנות ה-40 של המאה ה-20 השתתף בתחרויות בודדות.
בשנת 1965 הוענקה לו דרגת אמן בינלאומי.
איסאייס פלסי במשחקי אולימפיאדת השחמט

בין השנים 1935 ל-1939 השתתף איסאייס פלסי ב-3 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1935 | 3 | ארגנטינה |  | 12 מ-19 | 9+ 6= 3- | 63.2 | 6 קבוצתי, 6 אישי |
| 1937 | עת | ארגנטינה |  | 14 מ-17 | 11+ 6= 0- | 82.4 | 4 קבוצתי, 3 אישי |
| 1939 | עת | ארגנטינה |  | 15 מ-19 | 14+ 2= 3- | 78.9 | 5 קבוצתי, 1 אישי |
הערות שוליים

↑  Isaías Pleci - Men's Chess Olympiads, באתר אולימפבייס (באנגלית)
| --- | --- |
בקרת זהויות :  GND: 1333242581  VIAF: 1881171935876416040008   WorldCat (עם VIAF): 1881171935876416040008 
ערך זה הוא קצרמרבנושא שחמטאים ובנושא ארגנטינאים. אתם מוזמנים לתרום לוויקיפדיה ו.
1678

שנת 1678 היא השנה ה-78 במאה ה-17. זוהי שנה רגילה, שאורכה 365 ימים. 1 בינואר 1678 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

נולד הרב יונה לנדסופר גדול רבני בוהמיה ומחבר השו"ת "מעיל צדקה"
4 במרץ – אנטוניו ויוואלדי, מלחין איטלקי (נפטר ב-1741)
3 במאי – אמארו פרגו, פריבטיר וסוחר ספרדי (נפטר ב-1747)
6 ביולי – ניקולא היים, לבריתן אופרה איטלקי (נפטר ב-1729)
ראו גם

ילידי 1678‎
נפטרים ב-1678‎
אנטוניו ויוואלדי, 1678 - 1741
גורדון בנקס

גורדון בנקס (באנגלית: Gordon Banks;‏ 30 בדצמבר 1937 – 12 בפברואר 2019) היה כדורגלן אנגלי ששיחק בתפקיד השוער. בנקס התפרסם כשוער נבחרת אנגליה בכדורגל בשנות ה-60, זכה בשורותיה בגביע העולם בשנת 1966 ונחשב לאחד מגדולי השוערים בתולדות המשחק. בנקס שיחק כשוער נבחרת אנגליה 73 משחקים. מתוכם סיים 35 משחקים ללא ספיגת שער, ובסך הכול ספג 57 שערים בלבד כשוער הנבחרת.
ביוגרפיה

נולד וגדל באזור צ'סטרפילד, במחוז דרבישייר שבמרכז אנגליה. בתור נער, עזב את בית הספר, ועבד ככורה פחם וכבנאי. במקביל שיחק כדורגל, הצטרף לקבוצת הנערים של צ'סטרפילד, וב-1957 ערך את הופעת הבכורה במדי קבוצת הבוגרים, אשר השתייכה אז לליגה השלישית. ב-1959 רכשה אותו קבוצת לסטר סיטי תמורת סכום של 9,000 ליש"ט.
ב-1961 העפילה לסטר לגמר הגביע האנגלי, אך נוצחה בו 0:2 על ידי טוטנהאם. לאחר טורניר גביע העולם שנערך בצ'ילה ב-1962, חיפש מאמן נבחרת אנגליה, אלף ראמזי, שחקנים חדשים על מנת לבנות נבחרת חדשה, לקראת המונדיאל של 1966 שעמד להתקיים באנגליה. בנקס זומן לסגל נבחרת אנגליה ב-1963, וערך את הופעת הבכורה שלו נגד סקוטלנד. אף על פי שאנגליה נוצחה במשחק זה 1:2, זכה בנקס לשבחים על משחקו. הוא שיחק 13 מתוך 15 המשחקים הבאים של נבחרת אנגליה.
באותה שנה (1963) הגיעה שוב קבוצתו לסטר לגמר הגביע האנגלי, אך נוצחה שוב, הפעם על ידי מנצ'סטר יונייטד בתוצאה 3:1. ב-1964 זכתה לסטר בגביע הליגה האנגלי, כאשר ניצחה את סטוק סיטי בשני משחקי הגמר. ב-1965 הגיעה לגמר גביע הליגה, אך נוצחה על ידי צ'לסי 3:2 בתוצאה מצטברת של שני משחקי הגמר.
ביוגרפיה > טורניר הגביע העולמי של 1966

באותן שנים ביצר בנקס את מעמדו כשוער הראשון בנבחרת אנגליה, בשעה שזו הבטיחה אוטומטית את עלייתה כמארחת לטורניר גביע העולם של 1966. נבחרת אנגליה שיחקה בבית המוקדם במונדיאל מול נבחרות אורוגוואי, מקסיקו וצרפת, ועלתה לרבע הגמר ללא שספגה שער חובה. גם ברבע הגמר שמר בנקס על שער נקי, לאחר המשחק המפורסם נגד נבחרת ארגנטינה, שהיה פרוע במיוחד, ושבסופו ניצחה אנגליה 1:0. בחצי הגמר גברה אנגליה על פורטוגל 2:1, כאשר בנקס נכנע לראשונה בטורניר, לבעיטת עונשין מ-11 מ' שבעט אאוזביו.
משחק הגמר מול מערב גרמניה היה בשליטת הנבחרת האנגלית, אך דווקא הגרמנים הבקיעו ראשונים משער של הלמוט הלר שלבנקס היה חלק באחריות לספיגתו. האנגלים הגיבו בשני שערים של ג'ף הרסט ומרטין פיטרס, אך הגרמנים הצליחו להשוות שניות ספורות לפני שריקת הסיום על ידי שער של וולפגנג ובר. בהארכה כבש ג'ף הרסט שני שערים נוספים לזכות אנגליה, ובהם את "שער ומבלי" הנודע, וזו זכתה לראשונה בתולדותיה בגביע העולמי.
למרות השיא אליו הגיע כשוער נבחרת אנגליה, ואף על פי שהוכר באותה עת כאחד מטובי השוערים בעולם, העדיפה הקבוצה להחתים את פיטר שילטון, תושב לסטר בן 17 שלימים היה שוער נבחרת אנגליה, שהתנה את הצטרפותו לקבוצה בכך שיהיה השוער הראשון של הקבוצה. בנקס עזב את לסטר סיטי, וחתם בקבוצת סטוק סיטי.